On the Road Again av Canned Heat

«On the Road Again» er ein song spelt inn av det amerikanske bluesrockbandet Canned Heat i 1967. Det er ein drivande, bluesrock-boogie, som vart omarbeidd frå tidlegare bluessongar med element av psykedelisk rock. I motsetnad til dei fleste Canned Heat-songane på denne tida, er det andregitarist og munnspelspelaren Alan Wilson som syng den særeigne falsettvokalen.  «On the Road Again» kom først ut på det andre albumet deira, Boogie with Canned Heat i januar 1968. Ein redigert versjon av songen kom ut på singel i april 1968 og «On the Road Again» vart den første hitten deira og ein av dei mest kjende songane til Canned Heat.

Tidlegare songar
Chicago blues-musikaren Floyd Jones spelte inn ein song kalla «On the Road Again» i 1953.J.O.B. Records 1013 Denne var ei omarbeiding av den suksessrike songen hans «Dark Road» frå 1951.J.O.B. 1001 Begge songane er baserte på delta blues-artisten Tommy Johnson sin «Big Road Blues» frå 1928Victor Records 21409 (Canned Heat tok namnet sitt frå Johnson-songen «Canned Heat Blues»). Teksten til Johnson innheldt mellom anna linja: «Well I ain't goin' down that big road by myself ... If I don't carry you gonna carry somebody else».  

Begge songane har det same «hypnotiske, ein-akkords bordun»-arrangementet.

Medverkande
 Alan Wilson – vokal, munnspel, elektrisk gitar, tambura
 Henry Vestine – elektrisk gitar
 Larry Taylor – bassgitar
 Adolfo de la Parra – trommer

Lister

Liste (1968–1969)PlasseringAustralia Go-Set Top 409Canada RPM Top Singles8Frankrike (SNEP)7Irland (Irish Singles Chart)14Italia (FIMI) 23Storbritannia (Official Singles Chart)8USA (Billboard Hot 100)16

Kjelder
Denne artikkelen bygger på «On the Road Again (Canned Heat song)» frå ,  den 26. august 2018. 
 oppgav desse kjeldene:

Bakgrunnsstoff


Kategori:Singlar frå 1968
Kategori:Bluessongar
Kategori:Canned Heat-songar
Kategori:Songar frå 1967
Kategori:Liberty Records-singlar
Kategori:Katie Melua-songar
Kategori:Songar om vegar